Роберт Паттинсон
Роберт Паттинсон () — 1986-жылы 13-майда Англиянын Лондон шаарында туулган.Англиялык актёр, модель жана музыкант.

Өмүр баяны
Роберт Томас Паттинсон 1986-жылы 13-майда Англиянын Лондон шаарында туулган.﻿Роберт 12 жашка толгондо апасы уулунун актёрлукка болгон шыгын байкап тааныштары аркылуу театрга киргизген. Паттинсон 18 жашында бир нече кастингге барып жүрүп акыры “Нибелунгдардын шакеги” аттуу тасмага тартылууга мүмкүнчүлүк алган. Аталган тасма 2004-жылы чыккан соң бир жыл өткөндөн кийин, “Гарри Поттер жана оттун кубогу” тасмасына тартылууга киришкен. 2007-жылы Summit Entertainment Паттинсон “Күүгүм” тасмасында Эдвард Каллин аттуу вампирдин ролун аткарарын жарыялаган. Тасмада актёр өзүнүн ролун жеткиликтүү аткарып, болуп көрбөгөндөй атак-даңкка жеткен. Ал 2009-жылы жана 2012-жылы "MTV Movie Awards" сыйлыктарын алган.

Тасмаграфиясы

Жеке жашоосу
"Күүгүм" тасмасында тартылуу учурунда Роберт Паттинсон актриса Кристен Стюарт менен жолуккан. Экөө мамиле куруп, 2012-жылы актриса бир эле убакта режиссёр Руперт Сандерс менен да мамиледе болгону ачыкталган. 

Бул окуядан кийин экөө келечектеги үй-бүлөсү үчүн сатып алган үйүн сатып жиберип, эки айрым жолго түшүшкөн.Бир нече убак өткөн соң экөө кайра элдешип, бирок кайра эле мамилелерин токтотушкан. 

2014-жылдан тарта Роберт Паттинсон ырчы FKA twigs (Талия Дебретт Барнетт) менен кыз-жигит болуп, 2015-жылы апрель айында баш кошо турганын айтышкан.

Кызыктуу маалыматтар
 Дээринен уялчаак жигит. Кыздар тийишип сөз айтып койсо эле кызарып кетет. Сейил бакты же көчөнү аралап басканды абдан жакшы көрөт. Бирок популярдуу болгондон кийин көчөдө эркин басып жүрө албай калган.
 Ырымдарга аябай ишенет. Көздөгөн иши оңунан чыкпай жаткан болсо, “эмне күнөө кылдым эле?” деп башын кармап отуруп калат.
 Ыр жазат жана ага обон чыгарат. Азырынча ырчы болуп акча табууну көздөбөйт. Кусалыкка батып турганда гана ырдап коёт. “Күүгүм” тасмасындагы «Let me sign» ("Мага белги берчи") деген ырдын сөзү, обону, аткаруучусу да Паттинсон өзү.
 Бош убактысын лыжа тебүүгө, сноубордго жана футболго арнайт.
 Робду бүгүнкү күндө актёр катары эмес, ийгиликтүү модель деп да билүүгө болот.
 Британиянын көптөгөн түстүү журналдары Робертти “Учурдун эң сексуалдуу мырзасы” деп белгилешкен. Бирок Роб өзүн сексуалдуу деп эсептебейт, өзүн чыныгы эркекмин деп билет.

Эскертмелер

Шилтемелер
 
 Актёр People сайтында 
 «Эксклюзивдүү интервью: Роберт Паттинсон»  

Улуу Британиянын музыканттары